AlexejDobrolubov/national_council_slovak_2010 huggingface dataset:
23. schôdza NR SR - 12.deň - A. dopoludnia
Dátum: 2024-12-11
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

22. Vieš, Jozef, ako na teba keď budem reagovať. Mne sa tu svojho času v tomto pléne, keď tuším to bola druhá, nie, tretia Ficova, nie, druhá Ficova vláda, nie, pardon, tretia Ficova vláda, keď aj SNS bola súčasťou koalície, tak Andrej Danko bol vtedy predsedom parlamentu. Ono sa vtedy stalo niečo, čo ako najradšej by som na to zabudol, ale včera som si presne na to spomenul a ja som tak, a pevne verím, že už z toho vyrástol, on vtedy dal ženám na podateľni povinnosť otvárať moje listy, ktoré mi písali ľudia, s inštrukciou, že v prípade, ak tam bude vulgarizmus, tak ten list majú hodiť do koša a ani mi ho nemajú doručiť. Ja som myslel, že umrem vtedy. (Povedané s pobavením.) Akože tak obludné niečo, že sa stane v 21. storočí, ale hovorím, stále ja mu dávam šancu, že teda z toho nejako vyrastie a teraz to bolo, poviem, tak dobre na hrane, ja som naozaj povedal dve slovíčka, na základe ktorých ma predsedajúci zastavil, že aby som teda neurážal ľudí. Ale nazvať Kotlára bludárom podľa mňa dokonale, keď sa opýtate každého normálneho človeka z medicínskeho fachu, keď Kotlár pochádza z medicínskeho fachu, tak povie, že to je bludár, šarlatán, lebo to je presne doslova jak riť na šerbeľ vyjadrenie pre neho. A keď o Ficovi poviem, že je ožran, tak je to, to nie je že urážka, to je pomenovanie skutočnosti, podľa mňa on je ešte na to aj hrdý. A za súčasnej situácii, kedy tu SMER vydiera HLAS, HLAS vydiera SMER, Huliak vydiera všetkých, potom Migaľ vydiera neviem koho a krížom-krážom každý vydiera každého, potom sa mnohí ľudia ešte aj čudujú Ficovi, že slope. Ja sa mu v podstate pri jeho povahe ani už nečudujem. Jednoducho áno, Fico je ožran, slope, lebo sa mu to rozpadá pod rukami. (Potlesk.)
23. schôdza NR SR - 11.deň - B. popoludní
Dátum: 2024-12-10
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

14. Takže idem od konca, pán poslanec Slyško, rád vás spoznávam. Hovoríte, keď bola tá možnosť to riešiť, tak sme to neriešili. Práve vidíte človeka, reagujete na človeka, ktorý vyloboval pre zdravotníkov o 500 mil. len tak zvýšené platy voči tomu, čo ste mali s nimi dohodnuté vy. Len tak 500 mil. najmä cez platby za roky praxe. Presadiť pre 25 zdravotníckych profesií, že dnes každá jedna profesia vie, že keď si tam odrobím nejaké tie roky, tak mám o nejaké tie percentá, desiatky percent navyše v plate, bola kľúčová vec. Práve to stabilizovalo personálnu situáciu, a preto mi to tak leží v zdravotníctve, a preto mi to leží tak na srdci, lebo by som nechcel, aby ste znova pokazili to, čo my sme konečne zvrátili. Lebo tu 30 rokov len ubúdali zdravotné sestry z nemocníc a zo zdravotníctva. My sme boli prví, ktorí sme tak nastavili pravidlá, že pribudlo za rok 2023 600 zdravotných sestier. Takže my sme práveže tú situáciu riešili a, bohužiaľ, vaša strana, alebo teda z tej, z ktorej vaša strana vznikla, SMER, ona mala iný prístup k zdravotníctvu. Trinásť rokov len rozkrádať zdravotníctvo. Peniaze určené na liečbu chorých ľudí. A áno, máte pravdu, ja som vtedy vystúpil pri tých rokovaniach s odborármi, lebo oni mali rovnako aj vtedy, mali iks požiadaviek a potom, ktoré sme teda zakotvili do memoranda. A jedna z toho boli platy. A keď sme dosiahli úroveň českých platov a tlačili ďalej, tak už som to považoval za nemorálne. Ale vy ste tu za tie vyššie platy ako české hlasovali. Vtedy ste hovorili, že im držíte palce, že to je morálna ich požiadavka. A teraz zrazu vy hovoríte, že im idete zobrať z tých platov, tak? A keď som hovoril o tom, že sa mi prevrátil žalúdok, to bolo v tej situácii, keď som pri tých jedných rokovaniach, ale nie s lekárskymi odborármi, sedel s dekanom Lekárskej fakulty oproti, s človekom, ktorý si pri operácii môjho otca pri nádore na mozgu vypýtal úplatok. Vtedy sa mi prevrátil žalúdok.
23. schôdza NR SR - 10.deň - B. popoludní
Dátum: 2024-12-09
Poslanec: Matovič, Igor (SLOVENSKO)
Druh vystúpenia: Vystúpenie v rozprave

106. Presne, Michal, ako si povedal, že to je to gesto solidarity. Tie politické strany to bolieť nebude a ja hovorím teda za naše politické hnutie SLOVENSKO. My sme pripravení ten príspevok urobiť. Áno, tu na mieste hovorím, za naše politické hnutie, chceme prispieť do konsolidácie, a preto aj navrhujeme tento zákon. Nie ako farizeji, ktorí teraz ako by sme chceli my zostať nejako z obliga. Navrhujeme zákon, poďme politické strany všetci prispieť, a zároveň spravodlivo, aby teda tie chudobné politické strany, ktoré sú na to, povedzme si, odkázanejšie viacej, a teda pozerajú na to euro trošku viac bez ohľadu na to, či boli v koalícii, opozícii, aby na to nedoplatili. Čiže v ich prípade to bude možno pár tisíc eur, v prípade ďalších pár stotisíc eur, možno v prípade niektorých to vyjde aj nejaký ten milión, ale poďme takto dokopy ukázať ľuďom, že ich nechceme nechať v štichu. Ako som povedal, že sme všetci na jednej lodi, alebo ako ty si povedal, je to to gesto solidarity. Áno, my v súčasnej opozícii nemáme s rozkrádaním, ktoré tu Fico predvádzal tých trinásť rokov nič spoločné. Nemáme spoločné nič s tým dlhom, ktorý vytvoril. Nemáme spoločné nič s vilami na Francúzskej riviére, kvôli čomu teraz majú byť okradnuté rodiny s deťmi, ale uvedomujeme si, že nedá sa napísať zákon, teda, že nech teraz SMER vráti celý štátny príspevok, lebo tu rozkrádal republiku, do štátneho rozpočtu. Uvedomujeme si, že zákon musí byť napísaný a musí sa dotýkať všetkých politických strán. Hovorím, naše politické hnutie je pripravené prispieť, tak poďme všetci do toho, je to správne rozhodnutie. Nemáme podľa mňa nad čím rozmýšľať a ľudia to potrebujú od nás cítiť. To nemôže byť o tom, že my a oni. Ľudia musia cítiť, že sme všetci na jednej lodi.
23. schôdza NR SR - 10.deň - B. popoludní
Dátum: 2024-12-09
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

82. Ďakujem pekne. Presne ako hovoríš, oni nemajú zmysel pre realitu a aby sa trošku možno tak, alebo skorej tak, že oni sa odtrhli od toho obyčajného života obyčajných ľudí. Možno ešte keď Fico začínal pred 25 rokmi, keď sa tam odtrhával od SDĽ, sedel tu počas Noci dlhých nožov a tváril sa, že bude bojovať proti Mečiarovi, Mečiarizmu. Potom ešte si ho pamätám, že niekde pred Markízou bojoval za slobodu slova a on možno ešte vtedy, kým tú moc nezískal, chcel by som veriť, že to myslel ako tak úprimne. Lenže potom mu asi zachutili tie pôžitky. To som vlastne ešte doteraz ani tak nikdy nezverejňoval, že vlastne ako títo ľudia myslia. Ja keď som prišiel na úrad vlády ako premiér, tak tí ľudia, čo tam majú na starosti vlastne taký servis okolo premiéra, tak mi hovorili, no a nakúpime nejaký alkohol, že čo máte tak rád? Hovorím, že aký alkohol? No, tak alkohol. A to sa tu kupuje ako za štátne alkohol? Tak potom som si dal vytiahnuť údaje, tak Pellegrini s Ficom kupovali mesačne za 5 000 eur alkohol. Tam boli pitky normálne do nemoty. Jasné, že museli asi aj odtiaľ odnášať tie fľaše, rozdávali kamarátom, však z cudzieho krv netečie. A my sme kúpili asi tri litre vína možno za celý rok, lebo teda keď tam náhodou prišla nejaká zahraničná návšteva a mali chuť napríklad na víno, tak teda, ale v žiadnom prípade nie tvrdé a podobne. Takže tí ľudia, keď asi pocítili zrazu tú moc alebo dotyk s mocou, ako tomu hovorí Andrej Danko, zrazu sa utrhli od reťaze, od reality života obyčajných ľudí, lebo inak si neviem predstaviť, že sami sebe v čase, kedy chcú orať na ľuďoch, si zvýšia platy o 100 %, o 5 000 eur.
23. schôdza NR SR - 10.deň - A. dopoludnia
Dátum: 2024-12-09
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

68. Ako tu aj zaznelo, naozaj 35 rokov po revolúcii sme sa dostali do štádia, kde zločinci budú na slobode a lekári vo väzení. Ten spor pri lekároch dnes už nie je o platoch, lebo žiaden lekár so svojím platom nebude riskovať svoje zamestnanie, ak ten rozdiel je možno momentálne niekde okolo 60 eur mesačne. To už nie je o platoch, oni žiadajú iné. Oni žiadajú, aby Fico konečne tú mafiánsku dohodu, čo urobil s Haščákom v byte na Vazovovej konečne ukončil a aby prestal s rozkrádaním zdravotníctva. Ale zároveň im to hovoria, tým lekárom, ktorým teda tvrdia, že nie je na ich platy, ani na tých 60 eur, čo im vlastne kradnú z platov, hovoria ľudia, ktorí si sami sebe predtým tých 5 000 eur nadelia, alebo si sami sebe dajú plus 100 %. A toto je už tak základná matematika, že tiež mám pocit, že postupne ich vlastní voliči im začnú vysvetľovať, že to naozaj nejako zle vypočítali. A začnú chápať, že tí vladári, ktorí sa im tu snažia nahovoriť hlúposti typu, že oni si musia zvyšovať platy, lebo ministri si platia hotel z vlastného, čo hovorím sám za seba, v živote som si neplatil ako minister financií hotel z vlastného. Žiaden minister si nikdy neplatil hotel z vlastného, vždy to platí, organizuje to organizačný odbor na ministerstve príslušnom, odkiaľ ten minister ide a ubytovanie v tom hoteli na služobnej ceste hradí ministerstvo. Čiže aj takéto klamstvo sú schopní použiť ako tí poslední šmejdi, ale zároveň je to také podľa mňa symbolické napľutie do očí ľuďom, lebo oni nie sú odkázaní na tie zvýšené platy. Ale chcú ukázať, že majú tú moc.
23. schôdza NR SR - 10.deň - A. dopoludnia
Dátum: 2024-12-09
Poslanec: Matovič, Igor (SLOVENSKO)
Druh vystúpenia: Vystúpenie

52. Na záver už veľmi stručne, tento návrh zákona predkladáme preto, aby sme sa snažili dať pomocnú ruku voličom SMER-u, Hlas-u, SNS a pomohli im splniť ich predvolebné sľuby. Sľúbili ústami premiéra, Pellegriniho, Danka, lídra každej jednej politickej strany, že ľuďom nebudú nič brať. Aj to sľúbili, že daňové bonusy zostanú v takej výške zachované, ako sú, ale keď teraz naozaj zužujem komunikáciu len na daňové bonusy v rodinách s deťmi, tak nakoniec urobili zločin voči týmto rodinám, lebo ich podviedli. Vylákali od nich pod falošnými sľubmi a klamstvami a verím tomu, že vopred vedeli o tom, že to spravia, vylákali hlasy a nakoniec im zobrali svojím gombíčkom, ktorý stlačili, 500 miliónov eur. Áno, 500 miliónov je veľká suma, ale keď sa to aj rozmení na drobné, sú to tisícky eur, ktoré rodiny s deťmi každá jedna stratí a zobrať napríklad deťom nad osemnásť rokov, ktoré desiatky rokov mali daňový bonus a zobrať im úplne daňové bonusy, povedať, že ani tých 50 eur si už nezaslúžia, tak krásne svinstvo. A chceme týmto návrhom zákona dať možnosť, aby sa opravili a aby zadosťučinili svojim predvolebným sľubom, lebo keď raz ľuďom sľúbili, že nebudú rušiť daňové bonusy, že neokradnú rodiny s deťmi o daňové bonusy, keď sľúbil Fico týždeň pred voľbami, že žiadne sociálne výhody sa nebudú rušiť, každému zostane to, čo má, a zrazu kradnete rodinám, zdravotníkom, učiteľom, každému jednému, na ktorého naďabíte, tak to v žiadnom prípade nie je plnenie predvolebných sľubov. Politici by mali plniť predvolebné sľuby a keď idú rovno do tých volieb s vedomím, že tých voličov podvedú, tak to nie sú politici alebo poslanci, ktorí majú nejaké poslanie hájiť verejný záujem, ale to sú obyčajní šmejdi. Takže ponúkame týmto návrhom zákona ľuďom, ktorí sa zachovali ako šmejdi voči rodinám s deťmi, aby opravili samých seba, aby nakoniec tým rodinám od 1. januára tie daňové bonusy nezobrali. Myslím si, že je to fér hra. Je to síce trápne, že opozičná strana musí sa snažiť pomáhať vládnym politikom, aby splnili svoje predvolebné sľuby, ale my tie rodiny s deťmi nechceme len tak nechať opustených. Že SAS-ke sú ukradnutí a kvôli tomu, že sme zaviedli podporu 200 eur na dieťa, rozbili vládu, to je ich nesvedomie. Naše svedomie káže, že sa máme zastať slabších a podľa štatistiky, podľa Eurostatu, či teda podľa našeho štatistického úradu alebo Európskeho štatistického úradu neexistuje viac chudobou ohrozená skupina, ako sú práve rodiny s deťmi a je tam priama úmera, čím viacej detí, tým je tá rodina viacej chudobou ohrozená. Takže siahať aj tým, ktorí sú najviac ohrození chudobou na podporu, ktorú od štátu majú, nie je prejavom sociálnej demokracie, ale skôr asociálnej kleptokracie. A my by sme veľmi radi boli, aby sme tu spolu sedeli nie s ľuďmi, ktorí sa správajú ako šmejdi a konajú ako šmejdi, ale s ľuďmi, ktorí sa budú správať hodno toho, čo majú za názvami svojej strany, to znamená sociálna demokracia, nie asociálna kleptokracia, kde neukradnete len to, čo nemáte, kde nepodvediete len toho, koho nestretnete. Ďakujem pekne za podporu. (Potlesk.)
23. schôdza NR SR - 10.deň - A. dopoludnia
Dátum: 2024-12-09
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

48. Julo, ďakujem za tvoje vystúpenie, veľmi faktografické, ale cítil som z toho, že ťa to tak trošku vytáča, že tuto pán poslanec Hazucha za SMER povie vlastne bludy, tak si sa mu snažil vysvetliť pravdu. Vieš čo, ale ja som paradoxne presvedčený, že on veľmi dobre tú pravdu pozná, on vie, ako to je, on je normálne inteligentný človek, len sa rozhodol, že bude robiť užitočného idiota, to je terminus technicus, to nie je nadávka. Čiže človeka, ktorý bude pomáhať zlu, ale bude sa pri tom tváriť, že vlastne on pomáha dobru. Ale mňa, až by som povedal, mrazí z toho, keď inteligentní ľudia zneužívajú svoju inteligenciu na to, aby ubližovali tým ľuďom, ktorí možno až tak obdarení nie sú. A pán poslanec Hazucha ako príklad, ale poviem tak celkovo, táto politická strana SMER, oni tú pravdu poznajú, oni vedia, ako sme hospodárili, oni vedia, že preto sme mohli tak dramaticky zvýšiť rodinám s deťmi podporu, lebo sme nekradli ako oni, oni to veľmi dobre vedia. Oni potrebujú svojich voličov permanentne udržovať v nevedomosti, inak povedané normálne DNA, keď naše DNA, nášho hnutia je, že sme protikorupčné, prorodinné hnutie, ktoré vždy hovorí za každých okolností pravdu, či to niekomu sa páči, alebo nie, tak oni majú DNA klamať, klamať, klamať svojich voličov, udržovať ich v nevedomosti a spoliehať sa vlastne na to, že na tú pravdu neprídu. Ale povedzme si to inak, si to preložme, keď takto sa správa politik a inteligentný politik voči svojim voličom, tak v podstate si o svojich voličoch myslí, že sú hlupáci, a toto je na tom také to mrazivé a kruté vlastne voči tým ľuďom. A preto ja sa spolieham na to, že poďme spolu presvedčiť tú štvrtinu inteligentných voličov SMER-u, HLAS-u, SNS, ktorí len boli oklamaní a podvedení.
23. schôdza NR SR - 10.deň - A. dopoludnia
Dátum: 2024-12-09
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

40. Julo, možno si myslíš, že vystúpiš, takže vlastne medzi tými poslancami SMER-u, HLAS-u, SNS sa zobudí nejaké svedomie, videl si, čo sa zobudí. Ako drísty, švísty povedať, ľudia sa nemusia báť, postaráme sa, to si nehovoril ty, to hovoril poslanec Hazucha, aj teda kvôli tomu aj potom vystúpim ešte ako predkladateľ, lebo to sú také poklady, len teda treba ľuďom vysvetliť, áno, o koho sa postaráte, o zločincov, ktorí rozkrádali republiku, o tých sa postaráte, o tých ste sa postarali. Ale rodinám s deťmi? Tým zoberiete aj to, čo nemajú. Nekonečné výhovorky o tom, jako teda vy musíte šetriť, lebo tá predošlá vláda niečo rozhajdákala, tak to je krásny ten dôkaz, že vy si myslíte, že vaši voliči sú hlupáci, že oni nezačnú akože chápať to, že vy ich vlastne podvádzate, že vy im hovoríte síce o 20 mld., čo sa zvýšil hrubý dlh a že vy si myslíte, že tí ľudia budú imúnni voči tomu, že im vysvetlíme, ale z toho 12 mld. išlo do štátnej pokladnice, ktoré som požičal za 0-percentný úrok, aby potom, keď príde akákoľvek vláda a bude musieť splácať pôžičky, ktoré ste narobili v minulosti, aby ich mohla splácať bez toho, aby sme museli platiť nejaké úroky. Áno, bola taká možnosť, to rozhodnutie som ako minister financií urobil, 12 mld. požičaných na desať rokov v priemere za 0-percentný úrok, to bolo, na rozdieli úrokov som len ušetril 4,5 mld. pre túto republiku, aj pre vašich voličov. Ale vy sa nehanbíte za to, že požičiame peniaze na trhu, dáme ich do štátnej pokladnice, neminieme z toho ani euro, vy sa nehanbíte o tých peniazoch hovoriť, že sú rozflákané. Áno, lebo keď nie sú na vašich účtoch, tak vy to vnímate, že sú vlastne rozflákané, rozkradnuté, lebo ak by boli premiestnené na vaše účty, vtedy je to v poriadku.
23. schôdza NR SR - 10.deň - A. dopoludnia
Dátum: 2024-12-09
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

32. Ďakujem za vaše faktické. Tak jak hovoríte, ako je to neuveriteľné, čo títo ľudia boli schopní spraviť s rodinami s deťmi, a nielen teda akože teraz sa bavíme o rodinách s deťmi, ale tak ako ste aj teraz spomenuli viacerí alebo jako v rozprave, oni jako mi to pripadá, že buď majú pocit, že to, že si nadelili amnestiu, že stačí a to vlastne bol ich vrchol politickej kariéry, vlastne už si povedali, však nakradli sme 30 miliárd, nadelíme si beztrestnosť a po nás potopa, a preto akože úplne sa správali jak odtrhnutí z reťaze, alebo za tým je niečo iné, že už sa s tým Putinom dohodli, že budeme len gubernia, že v podstate oni si môžu teraz tuto takto orať po ľuďoch a zdierať ľudí z kože, neviem. Každopádne nikdy, priznám sa, že keď sme aj tuto slávili to, že sa nám podarilo presadiť 200 eur na dieťa, kvôli čomu síce asociálna SaS-ka povalila vládu, tak som si myslel, že v živote sa nenájde nejaký politik, ktorý, a to poviem ani z tej asociálnej časti alebo z tej SaS-ky, že by si trúfli takéto niečo zrušiť. Ale ani náznakom, ani v zátvorke nejaká myšlienka nebola, že by niekto, kto sa hrdí v názve, že sociálna demokracia, a to vlastne sme tu mali dve strany, ktoré vtedy akože aj viedli prieskumy, že by takéto niečo urobili voči rodinám s deťmi oni. Lebo nie je asociálnejšie konanie, ak niekto, kto si hovorí sociálny politik alebo sociálne cítiaci politik, orie na rodinách s deťmi, a zároveň vie a pozerá si štatistiky, že desiatky tisíc potratov za roky, kedy tieto sociálne demokracie aj tu na Slovensku vládli, mnohé ženy zo sociálnych dôvodov, pretože nemali z čoho vyžiť, išli na potrat. Čiže sú asociáli a týmto to korunovali.
23. schôdza NR SR - 9.deň - A. dopoludnia
Dátum: 2024-12-06
Poslanec: Matovič, Igor (SLOVENSKO)
Druh vystúpenia: Vystúpenie v rozprave

98. Kolegovia, kolegyne, dovoľte, aby som tretíkrát začínal vlastne ten istý zákon predstavovať. Nie je to kvôli nám, ale je to kvôli tomu, že včera tu mal mindráky predsedajúci Tibor Gašpar, kedy keď som si len dovolil sa opýtať, teda že čo sú hranice slušnosti, podľa čoho ma vykázal zo sály deň pred tým, aby ich teda definoval, lebo teda keď už máme hrať podľa nejakých pravidiel, bolo by dobré poznať tie pravidlá, aby to nebola svojvôľa, ktorá je teda skorej znakom diktatúry ako demokracie, tak Tibor Gašpar nebol schopný definovať jednu jedinú vec, ktorá mu vadila vlastne na mojom vystúpení. Tým pádom bolo evidentné, že to bolo presne opačne, ako komunikoval do verejnoprávnej televízie, kde hovoril, že jemu nič nevadilo, že som hovoril o ňom, že to aj v pohode chcel, aby som sa vyrozprával, ale teda vadilo mu, že som niečo hovoril o voličoch SMER-u. No ale teda medzi prvým a druhým upozornením som hovoril len a len o zločinoch Tibora Gašpara, o devastačných účinkoch týchto zločinov práve na rozpočty rodín s deťmi, lebo keď policajný prezident dovolí, aby sa rozkrádali verejné financie určené pre rodiny s deťmi, tak logicky že to dopadne tak, že rodiny s deťmi potom na to doplatia. No a toto sa ho dotýkalo, a teda keďže on si o sebe myslí, že keď si oblečie oblek za 30-tisíc eur, tak zrazu je slušný človek, tak keď som ho tu vyzliekol takto donaha s argumentami a presne o tom, ako na to doplatia rodiny s deťmi, tak zrazu bol dotklivý a preto mi zobral slovo. No ale dobre, teraz o tom zbytočne už hovoriť. Včera mi zobral slovo, dnes zase sme mohli chvíľku sa na túto tému baviť, keď som mohol vystúpiť pred tým, jako začal svoje body minister Drucker a teda, lebo teda zase ten bol predradený, takže teraz na záver tohto pracovného týždňa sa dostávame opäť k tomuto návrhu. Ja som už v úvodnom slove toho povedal dosť. Takže úvodné slovo by som týmto považoval za ukončené a potom sa hlásim do rozpravy. A poprosím svojho spravodajcu, nech sa sem dostaví.
23. schôdza NR SR - 8.deň - B. popoludní
Dátum: 2024-12-05
Poslanec: Matovič, Igor (SLOVENSKO)
Druh vystúpenia: Vystúpenie v rozprave

157. Pán predsedajúci Tibor Gašpar, ja vás naozaj veľmi slušne, normálne ľudsky žiadam, vzhľadom na to, že predkladám ten istý de facto návrh zákona, ktorý rieši okradnutie rodín o daňový bonus a ich vrátenie späť, tieto ukradnuté peniaze, ja sa obávam, že keď budem zdôvodňovať tento návrh zákona, opäť tam niekde bude niečo, čo vy budete považovať za prekročenie hraníc slušnosti, ako ste to definovali včera, a že ma budete vykazovať zo sály, že mi zoberiete slovo, že budete na mňa volať policajtov, ale aj malé dieťa, keď mu matka povie, že niečo urobilo zle, tak mu to matka musí vysvetliť, teda čo to bolo to zlé. Vy nie ste môj otec ani mama, ale ste predsedajúci v tejto sále, ja som poslanec Národnej rady zvolený pár stotisíc ľuďmi do tejto sály a vy ste mi včera zobrali slovo, povedali ste, že som prekročil nejaké hranice slušnosti. Ja sa vás normálne pýtam, povedzte mi, prosím vás, čo mi teda, čo vám vadí v mojich vystúpeniach, čo sú tie hranice slušnosti, konkrétne, konkrétne mi povedzte, aby som sa tomu vyvaroval, aby som nabudúce nebol vykázaný, aby som nabudúce nemusel stratiť dva poslanecké platy a podobne. To je vážna vec, ja viem pre vás sú to možno drobné, ja chcem iba vedieť, naozaj ktoré konkrétne slovo, ktorá veta, ktorá spojka, ktorá čiarka, ktorá bodka vám tam vadí, ktoré číslo, chcem vedieť tie hranice slušnosti. Na to nevidím nič zlé, že si pýtam od vás pred tým, jako začnem vystupovať, lebo sa objektívne obávam, že znova mi zoberiete slovo, a ja to slovo nechcem stratiť, ja chcem, aby tie rodiny s deťmi mali späť tie ukradnuté daňové bonusy. Mne na nich záleží, ale bojím sa, keď začnem hovoriť, že vy mi zoberiete slovo a nebude sa môcť hlasovať o tom zákone, takže vás vopred prosím, povedzte mi prosím vás, čo sú teda tie hranice slušnosti, ktoré som včera prekročil, čo konkrétne sa vás dotklo v tom mojom vystúpení. Ak si ho nepamätáte, ja vám to veľmi rád odcitujem, to sú tri-štyri vety, medzi prvým a druhým upozornením za ktoré ste ma vykázali. Normálna vec. Hovorím ešte raz, ja vám to ľudsky hovorím, teraz môžete byť, teraz využívať právo, máte mikrofón, máte moc, máte rokovací poriadok, ja normálne ako poslanec Národnej rady chcem predniesť zákon, ktorý pomôže rodinám s deťmi, bojím sa, že mi znova zoberiete slovo, že ma vykážete, že na mňa zavoláte policajtov, tak sa vás normálne pýtam, aby ste mi povedali, aké sú teda pravidlá hry. Ale stáť tu pod vašou mocou, kedy vy si tú moc uzurpujete a nezdôvodníte poslancovi, teda za čo ho vykazujete konkrétne, to dúfam, teda že uznáte, že nie je úplne fér. To už hraničí skôr so svojvôľou a diktatúrou a to sú skorej znaky teda diktatúry, a nie demokracie, takže naozaj v dobrom, pán predsedajúci Tibor Gašpar, vás prosím, ja vás nežiadam, ja vás prosím, povedzte mi, ktorým slovám sa mám vyvarovať, ktoré som teda použil. (Prerušenie vystúpenia predsedajúcim.)
23. schôdza NR SR - 8.deň - B. popoludní
Dátum: 2024-12-05
Poslanec: Matovič, Igor (SLOVENSKO)
Druh vystúpenia: Vystúpenie v rozprave

155. Ja potrebujem najprv vedieť, aké sú hranice slušnosti, vaše hranice slušnosti, ktoré tvrdíte, že som včera prekročil, lebo obávam sa, keď začnem hovoriť o tomto návrhu zákona, ktorý je veľmi obdobný, ako bol včerajší, že päť poviete, že prekračujem hranice slušnosti, takže ja vás normálne, slušne žiadam, povedzte mi, čo sú hranice slušnosti pre vás, aby som sa vyvaroval tomu, aby som ich prekročil. Vy ste pre verejnoprávnu televíziu povedali, že nič, čo sa týka vás, to nepovažujete za prekročenie hraníc slušnosti.